**APSTIPRINĀTS**

ar Ādažu novada pašvaldības domes

2025. gada 27.februāra lēmumu Nr. «DOKREGNUMURS»

**NOSACĪJUMI**

Zemes ierīcības projekta izstrādei zemes vienībā

Druvas ielā 11, Ādažos

1. **Pamatojums.**

Pašvaldību likuma 4.panta pirmās daļas 15. punkts un 10.panta pirmās daļas 21.punkts, Zemes ierīcības likuma 8.panta pirmā daļa, Zemes pārvaldības likuma 7.panta pirmā daļa, Ministru kabineta 02.08.2016. noteikumu Nr.505 “Zemes ierīcības projekta izstrādes noteikumi” 13.punkts un Ādažu novada pašvaldības domes 27.02.2025. lēmums Nr. «DOKREGNUMURS».

1. **Darba mērķis.**

Pamatot zemes vienības Druvas ielā 11, Ādažos, Ādažu nov., ar kadastra apzīmējumu 80440080234 sadalīšanu.

1. **Darba uzdevums.**
   1. Zemes vienībai ar kadastra apzīmējumu 80440080234 (1,01 ha) izstrādāt zemes ierīcības projektu saskaņā ar šiem nosacījumiem, Zemes ierīcības likumu, Ministru kabineta 02.08.2016. noteikumiem Nr.505 „Zemes ierīcības projekta izstrādes noteikumi” un citiem uz teritorijas plānošanu, būvniecību un vides aizsardzību attiecināmiem LR normatīvajiem aktiem.
   2. Zemes ierīcības projektu izstrādāt saskaņā ar Ādažu novada teritorijas plānojumu un tā teritorijas izmantošanas un apbūves noteikumiem.
2. Darba saturs. Zemes ierīcības projekta sastāvdaļas saskaņā ar Ministru kabineta 02.08.2016. noteikumu Nr.505 „Zemes ierīcības projekta izstrādes noteikumi” III. nodaļas prasībām:
   1. Paskaidrojuma raksts.
   2. Grafiskā daļa.
3. Darba izstrādāšanas nosacījumi.
   1. Zemes ierīcības projekta robežas: zemes vienības ar kadastra apzīmējumu 80440080234 robežas.
   2. Projekta grafisko daļu izstrādāt digitālā veidā vektordatu formā (\*.*dwg*, \*.*dgn* vai \*.*shp* datņu formātā) uz topogrāfiskā plāna;
   3. Saskaņā ar Ādažu novada teritorijas plānojumu zemes vienība ar kadastra apzīmējumu 80440080234 atrodas Savrupmāju apbūves teritorijā (DzS1), kurā atbilstoši Teritorijas izmantošanas un apbūves noteikumu 355.punktam minimālā jaunveidojamā zemes gabala platība noteikta 5000 m2, Transporta infrastruktūras teritorijā (TR), kur minimālā jaunveidojamā zemes gabala platība noteikta pēc funkcionālās nepieciešamības, Ūdeņu teritorijā (Ū), kur minimālā jaunveidojamā zemes gabala platība netiek noteikta;
   4. Līdz zemes ierīcības projekta iesniegšanai apstiprināšanai jāveic dīķa aizbēršana un pieņemšana ekspluatācijā atbilstoši Būvniecības informācijas sistēmā iesniegtajam paskaidrojuma rakstam hidrotehniskai un meliorācijas būvei (BIS-BV-2.6-2022-341);
   5. Projektā jānorāda zemes izmantošanas veidi, noteiktie apgrūtinājumi, aizsargjoslas un servitūti, arī ap ūdens ņemšanas vietām, adresācija, nekustamā īpašuma lietošanas mērķi;
   6. Projektu jāsaskaņo ar šādām institūcijām:
      1. AS “Sadales tīkls”;
      2. AS “Latvijas gāze”;
      3. SIA “Ādažu ūdens”
      4. VSIA "Zemkopības ministrijas nekustamie īpašumi", ja projektētajā teritorijā ir valsts vai valsts nozīmes meliorācijas sistēmas;
      5. Ādažu novada pašvaldības aģentūras “Carnikavas komunālserviss” speciālistiem;
   7. Gadījumā, ja nekustamam īpašumam ir apgrūtinājumi, aizliegumi, zemes ierīcības projektu nepieciešams saskaņot ar to uzturētājiem.
   8. Pirms projekta saskaņošanas uzsākšanas zemes ierīcības projektu jāsaskaņo ar Ādažu novada pašvaldības teritorijas plānotāju.
   9. Saskaņoto zemes ierīcības projektu iesniegt Ādažu novada pašvaldībā, pievienojot projekta grafiskos materiālus arī digitālā formā \*dgn vai \*dwg formātā.
   10. Zemes ierīcības projekta grafisko daļu nodot un reģistrēt SIA „Mērniecības Datu Centrs”.
4. Ar Ādažu novada teritorijas plānojumu un teritorijas izmantošanas un apbūves noteikumiem var iepazīties Ādažu novada pašvaldības Teritorijas plānošanas nodaļā, pašvaldības tīmekļa vietnē www.adazunovads.lv un valsts vienotajā ģeotelpiskās informācijas portālā [www.geolatvija.lv](http://www.geolatvija.lv/).

Teritorijas plānotāja I. Urtāne

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU